Elsa Pinilla

**Elsa Pinilla Osuna** (Madril, 1985eko urriaren 2a) madrildar aktorea, abeslaria, aurkezlea, konpositorea eta txakur-hezitzailea da. Ezaguna egin zen batez ere, *Al salir de clase* telesailean. 

## Bizitza 
Artista mundua hurbiletik ezagutu duen familia batean jaio zen 1985ean, Madrilen. Pablo Pinilla musika ekoizlearen eta Maria Osunaren alaba. Gainera, Lara Pinilla abeslariaren ahizpa nagusia da. 

### Lan ibilbidea 
Txiki-txikitatik telebistari lotuta egon zen, *Repsol*, *El País* eta beste hainbat publizitate kanpainari esker. Telebista, antzerkia (musikala), publizitatea eta musika egin ditu, baita txakur-hezitzaile ere.

#### Musika 
2000. urteaz geroztik Tess musika taldean aritu zen Laura Pinto eta Úrsula Sebastiánekin batera. Azken horrek taldea utzi zuen lehen diskoaren ostean, eta Rosa López-Francos sartu zen. Elsa, taldeko kide izateaz gain, letra gehienak idazteaz arduratzen zen. Bere abesti guztiak Elsa Music argitaletxeak kudeatzen zituen.

Taldeak, diskoak pasatu ahala bere estiloa hobetzen eta hobetzen joan zen arren, ez zuen publikoaren babes handiegirik izan, eta, horregatik, hiru taldekideen artean Tess taldeari amaiera ematea erabaki zuten 2005ean, eta bideari bakarlari gisa ekitea. Hala, Elsak aktore izateko bokazioarekin jarraitzea erabaki zuen, Telecincoren *Al salir de clase* telesail ezagunean Tesseko bere bi kideekin batera parte hartua zen eta.

Baina, hala ere, Tess taldea utzi zuenean, Elsa ez zen musikatik aldendu, eta beste artista batzuentzako abestiak konposatzen jarraitu zuen, baita beste hizkuntza batzuetako abestiak moldatzen ere. «*Con Angelina Jolí se me va la olla*»* abestia idatzi zuen Santa Justa Klan taldearen CDrako. Sergio Riveroren lehen diskoko «*La llave de tu corazón*» eta 2005ean Chenoaren *Nada es igual* kantuak ere idatzi zituen.

Argentinan, telesailen eta musikaren arteko harremanari esker, *Alma pirata* telenobelarako bi kantu grabatzeko aukera izan zuen eta beste bi *Romeo eta Julieta* soinu bandarako.

David DeMariaren bi bideoklipetan ere agertu zen, «*Sin miedo a perder*» eta «*El perfume de la soledad*».

#### Telebista 
Pantaila txikian egin zuen lehen lana *Al salir de clase* telesail ezagunean izan zen, 2000. urtean, hamabost urte besterik ez zituela. Tess musika taldeko hasierako beste bi kideekin batera, Laura Pinto eta Ursula Sebastián, musikaren munduan leku bat egin nahi zuten hiru ahizpa interpretatu zituzten. Programa horrek asko lagundu zien bere lehen diskoaren promozioan.

*Fuera de control* telesailaren atal batean agertu ostean, 2006an *Alma pirata* ekoizpen argentinarrean bere lehen paper protagonista lortu zuen, Mariano Martinez, Nicolas Vazquez, Luisana Lopilato, Benjamín Rojas, Fabián Mazzei, Isabel Macedo, Julia Calvo eta Nacho Gadanorekin batera. Han, Marylinen papera egin zuen, Gino Rigantiren emaztegai eta etorkizuneko emaztearena. 2007an *Romeo eta Julieta* argentinar telesailean ere paper bat izan zuen hamazazpi urteko neska baten rola. Espainian agerraldi batzuk izan zituen, hala nola, Cuatro kateko *Cuestión de sexo* telesailean Monica pertsonaia antzeztu zuen eta Telecincoren *Sin tetas no hay paraíso* telenobela arrakastatsuan.

## Diskografia 
### Tess (taldea) 
* *A nuestra edad*, (2000) Columbia Records, Pablo Pinillak ekoiztua (+50&nbsp;000 CD salduak).
* *Al salir de clase*, (2001) Universal Music, «Libres» y «Al salir de clase».
* *Quiero ser yo*, (2002) Zomba Records Pablo Pinillak ekoiztua (+80&nbsp;000 CD salduak).
* *Amor libre* (2004) Warner Music, Pablo Pinillak ekouztua (+40&nbsp;000 CD salduak).

### Bakarka 
* «Este contigo, este no estás» (2006), *Alma* Pirata-ren CDa.
* «Tu cariño y el mío» (2006), *Alma* Pirataren CDkoa.
* «Flores sobre el tejado» (2006) *Alma* Pirata-ren kapitulu batean. Berak konposatutako abestia.
* «Gotas de amor», *Romeo y* JulietaCd-an Brenda Gandinirekin (2007).
* *Romeo eta* Julietaren CDaren «Amor letal» (2007).

### 18 KRDC 
* *Ritmo de la calle* (2009).
* «Instintos naturales» Maite Jáureguirekin (2009).

### Koroak 
* Chavitos.
* Modestia Aparte.
* Sergio Rivero.

## Filmografia 
Besteak beste, lan hauexetan  hartu du parte:

### Telebistako serieak 
### Filmak 
### Saioak 
### Antzerkia 
### Bideoklipak 
* "De carne y hueso", "Quiero ser yo", "Amor libre", eta bere Tess taldeko beste batzuk (2000-2005).
* "Sin miedo a perder", David DeMaría rena (2003).
* "El perfume de la soledad", David DeMaríarena (2007).

### Publizitatea 
* Hipercor
* Repsol
* *El País*

## Erreferentziak 
## Kanpo estekak